laion/Wikipedia-Exotic huggingface dataset:
বাজৌর জেলা

বাজৌর জেলা (পশতু: باجوړ ولسوالۍ, উর্দু: ضِلع باجوڑ‎‎) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলগুলির একটি সংস্থা ছিল, যেখানে খাইবার পাখতুনখোয়ার এফএটিএ এটিকে একত্রিত করে একটি জেলা হিসেবে গঠন করে। ২০১৭ সালের আদমশুমারীর হিসাব অনুসারে, জেলাটির জনসংখ্যা ছিল প্রায় ১,০৯৩,৬৮৪ জন এর মত। এটির সীমানা আফগানিস্তানের কুনার প্রদেশ থেকে ৫২ কিমি দুরত্বে অবস্থিত। এজেন্সি প্রশাসনের সদর দপ্তর বা রাজধানী খার শহরে অবস্থিত। বাজৌর জেলা বর্তমানে ৭টি তহসিল নিয়ে গঠিত হয়েছে: বার চামার কান্দ তহসিল বারাং তহসিল খার বাজৌর তহসিল লাও মামুন্দ তহসিল ওয়ারা মামুন্দ তহসিল নাওয়াগাই তহসিল সালারজাই তহসিল উতমান খেল তহসিল Khan, Masood (২০০৭-০৮-০৭)। "Taliban-jirga talks fail in Bajaur Agency"। Daily Times। Lahore, Pakistan। সংগ্রহের তারিখ ২০০৮-০৯-০১।  Historical and administrative profile of the Bajaur Agency (.fata.gov.pk) "DISTRICT AND TEHSIL LEVEL POPULATION SUMMARY WITH REGION BREAKUP [PDF]" (পিডিএফ)। www.pbscensus.gov.pk। ২০১৮-০১-০৩। ২০১৮-০৩-২৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৩-২৫।  PCO 1998, পৃ. 18। Babur, Zahir Uddin Muhammad, Babur-Nama: Journal of Emperor Babur, Penguin উদ্ধৃতি টেমপ্লেট ইংরেজি প্যারামিটার ব্যবহার করেছে (link) Chandra, Satish, Medievial India (Part two), পৃষ্ঠা 22–23 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Profiles of Pakistan's Seven Tribal Agencies 1998 Census report of Bajaur Agency। Census publication। 137। Islamabad: Population Census Organization, Statistics Division, Government of Pakistan। ২০০১।  আরোপণ  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: Holdich, Thomas Hungerford (১৯১১)। "Bajour"। চিসাম, হিউ। ব্রিটিশ বিশ্বকোষ। 3 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 226। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:Federally Administered Tribal Areas
বিমলাচরণ লাহা

বিমলাচরণ লাহা (জন্ম: ১২৯৮ বঙ্গাব্দ (?) - মৃত্যু ২০ বৈশাখ ১৩৭৬ বঙ্গাব্দ) ছিলেন একজন বাঙালি গবেষক । কলকাতার বিখ্যাত লাহা পরিবারে বিমলাচরণের জন্ম হয় । ১৯১৬ খ্রিষ্টাব্দে পালি ভাষায় এমএ পরীক্ষায় প্রথম শ্রেণিতে প্রথম স্থান অধিকার করেন । ১৯২৪ খ্রিষ্টাব্দে তিনি ডক্টরেট উপাধি পান। এরপর তিনি আইন পাস করেন । তিনি বহু গবেষণামূলক গ্রন্থের রচয়িতা । বৌদ্ধধর্ম, জৈনধর্ম, আইন, প্রাচীন শ্লোকসমূহ, ইতিহাস, ভূগোল, সভ্যতা, সংস্কৃতি, জাতিতত্ত্ব প্রভৃতি বিষয়ে তাঁর জ্ঞান ছিল । তিনি বেঙ্গল পাস্ট অ্যান্ড প্রেজেন্ট পত্রিকার সম্পাদক ছিলেন । এছাড়াও তিনি এশিয়াটিক সোসাইটির সভাপতি, কলকাতার শেরিফ, এবং রয়্যাল এশিয়াটিক সোসাইটির বিশিষ্ট সদস্য ছিলেন । বহু সাংস্কৃতিক প্রতিষ্ঠানের সাথেও তাঁর যোগাযোগ ছিল।[তথ্যসূত্র প্রয়োজন] সংসদ বাঙালি চরিতাভিধান -সংশোধিত চতুর্থ সংস্করণ - প্রথম খণ্ড - সাহিত্য সংসদ
মাদানি চত্বর

মাদানি চত্বর (সিলেটী: ꠝꠣꠖꠣꠘꠤ ꠌꠔ꠆ꠔꠞ), মাদানি স্কয়ার বা মাদানি পয়েন্ট নামেও পরিচিত, সিলেটের নয়াসড়ক রোডে নির্মিত একটি স্মৃতিস্তম্ভ যা সিলেটে হুসাইন আহমদ মাদানির দাওয়াতের অবদান স্মরণে নির্মিত হয়েছে। নয়াসড়ক পয়েন্টের নামকে প্রতিস্থাপিত করে ১৮ই ফেব্রুয়ারি ২০১৯ সালে এটির নির্মাণকাজ সম্পন্ন ও উন্মুক্ত করা হয়। ২০১৭ সালের আগস্টের প্রথম দিকে, সিলেট সিটি করপোরেশনের মেয়র, আরিফুল হক চৌধুরী নয়াসড়ক পয়েন্টে একটি স্মৃতিস্তম্ভ নির্মাণের পরিকল্পনার কথা ব্যক্ত করেছিলেন এবং হুসাইন আহমদ মাদানির নামে এটির নামকরণের কথা বলেন। নয়াসড়ক জামে মসজিদের বিপরীত পয়েন্টে অবস্থিত হওয়ায়- যেখানে একটি মসজিদ রয়েছে যেটিতে তিনি ১৯২২ সালে ইসলাম ধর্ম সম্পর্কে স্থানীয় সম্প্রদায়কে দীক্ষিত করেছিলেন। উদ্বোধনী অনুষ্ঠানের সময় মাদানির ছেলে, আসজাদ মাদানিও উপস্থিত ছিলেন। কাঠামোটিতে চারটি স্তম্ভ রয়েছে, যা মিহরাবের মতো ডিজাইন করা হয়েছে, যেটি আকৃতিতে গোলাকার হয়ে বৃদ্ধি পেয়েছে। সবচেয়ে লম্বাটির উপর একটা বর্গাকার ব্লক আছে যেখানে আরবী শব্দ "আল্লাহু" লেখা রয়েছে। তাছাড়াও চত্বরটিতে লাইট রয়েছে যা রাতের বেলা জ্বলে ওঠে। ক্বিয়ামপুরী, জুনাইদ (১৯ ফেব্রুয়ারি ২০১৯)। "মাদানি চত্বর উদ্বোধন ; মেয়র আরিফের প্রতি আরেকটি আবেদন"। Sylhet: Ekushe Journal। সংগ্রহের তারিখ ২৩ ফেব্রুয়ারি ২০১৯।  Prabartak, Ojana (১৯ ফেব্রুয়ারি ২০১৯)। "নয়াসড়কে মাদানি চত্বর উদ্বোধন"। Sylhet: Sylheter Sokal। ২৪ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৯।  "সৈয়দ হুসাইন আহমদ মাদানির নামে সিলেটে 'মাদানি চত্বর' হচ্ছে"। Sylhet: Sylhet Report। ২৩ আগস্ট ২০১৭। সংগ্রহের তারিখ ২৩ ফেব্রুয়ারি ২০১৯।  "সিলেটের নয়াসড়ক এখন থেকে 'মাদানি চত্বর'"। Sylhet: BanglaNews24। ১৭ ফেব্রুয়ারি ২০১৯। সংগ্রহের তারিখ ২৩ ফেব্রুয়ারি ২০১৯।  "নয়াসড়ক পয়েন্ট এখন মাদানি চত্বর"। Sylhet: Daily Inqilab। ১৯ ফেব্রুয়ারি ২০১৯। সংগ্রহের তারিখ ২৩ ফেব্রুয়ারি ২০১৯।  "সিলেটের নয়াসড়ক পয়েন্ট এখন 'মাদানি চত্বর'"। Sylhet: PBD News। ১৯ ফেব্রুয়ারি ২০১৯। ২৪ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৯।
ব্রজকিশোর চক্রবর্তী

ব্রজকিশোর চক্রবর্তী (জন্ম: ১৯১৩ - মৃত্যু: ২৫ অক্টোবর ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি গোপন বিপ্লবী দল বেঙ্গল ভলান্টিয়ার্সের কার্যকলাপে অংশগ্রহণ করে মেদিনীপুরের ডিস্ট্রিক্ট ম্যাজিস্ট্রেট বার্জ হত্যা ষড়যন্ত্রে অভিযুক্ত হন। মেদিনীপুর সেন্ট্রাল জেলে তিনি ফাঁসিতে শহীদ হন। ব্রজকিশোর মেদিনীপুরের বল্লভপুরের বাসিন্দা ছিলেন । তার পিতার নাম উপেন্দ্রনাথ চক্রবর্তী। ব্রজকিশোর ছাত্রাবস্থায় ১৯৩০ খ্রিষ্টাব্দে আইন অমান্য আন্দোলনে যোগ দেন। ১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু পাঁজা ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল সিং, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫০৬, আইএসবিএন ৯৭৮-৮১-৭৯৫৫-১৩৫-৬ Various (২০১৯-০৮-০৫)। AUGUST 2019: FASHIR MONCHE BANGALI। PATRA BHARATI।  ত্রৈলোক্যনাথ চক্রবর্তী (ঢাকা বইমেলা ২০০৪)। জেলে ত্রিশ বছর। ঢাকা: ধ্রুপদ সাহিত্যাঙ্গন। পৃষ্ঠা ১৮১, ২৮৩। আইএসবিএন 984-81-8457-00-3 |আইএসবিএন= এর মান পরীক্ষা করুন: length (সাহায্য)।  এখানে তারিখের মান পরীক্ষা করুন: |তারিখ= (সাহায্য)
জন স্টালবার্গ জুনিয়র

জন স্টালবার্গ জুনিয়র একজন চিত্রনাট্যকার ও চলচ্চিত্র পরিচালক। ২০০৫ সালে স্বল্পদৈঘ্য চলচ্চিত্র মি. ড্রামাটিক পরিচালনা করেন তিনি।তার পূর্ণদৈর্ঘ্য চলচ্চিত্র পরিচালনায় অভিষেক ঘটে হাস্যরসাত্মক চলচ্চিত্র হাইস্কুল পরিচালনার মাধ্যমে, যা ২০১০ সালে মুক্তি পেয়েছিল। হাইস্কুল চলচ্চিত্রটির প্রিমিয়ার হয়েছিল সুদানি চলচ্চিত্র উৎসবে এবং অ্যাঙ্কর বে এন্টারটেইনমেন্টের ব্যানারে ২০১২ সালের জুন মাসের ১ তারিখে প্রেক্ষাগৃহে মুক্তি পেয়েছিল। তিনি এখন ক্রিপ্টো নামবিশিষ্ট একটি চলচ্চিত্র পরিচালনার সাথে যুক্ত আছেন, যা অদূর ভবিষ্যতে মুক্তি পাবে। Stephen Holden (২০১২-০৫-১২)। "Beating the System With Tainted Brownies and Tainted Minds"। The New York Times।  "Sundance 2010 Turns up Heat: Affleck, Sutherland, Duvall, Bening, Jackson, 50 Cent"। hollywoodtoday.net। ২১ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১০।
ঢাকা ইমপিরিয়াল কলেজ

ঢাকা ইমপিরিয়াল কলেজ হলো বাংলাদেশের একটি বেসরকারি কলেজ। এটি ১৯৯৫ সালে ঢাকাতে প্রতিষ্ঠিত হয়। ঢাকা ইমপিরিয়াল কলেজ ১৯৯৫ সালের নভেম্বরে ঢাকা কলেজের বিপরীতে নিউ মার্কেট এলাকায় প্রতিষ্ঠিত হয়। পরে তারা রামপুরা আফতাবনগর (জহুরুল ইসলাম সিটি) তে নিজেদের ক্যাম্পাসে স্থাপন করে। ঢাকা ইমপিরিয়াল কলেজ এইচএসসি, চার বছর মেয়াদী অনার্স ডিগ্রি প্রদান করে। বিজ্ঞান ব্যবসায় শিক্ষা মানবিক সঙ্গীত বাংলা বিভাগ (জাতীয় বিশ্ববিদ্যালয়ের অধীনে) ইংরেজি বিভাগ (জাতীয় বিশ্ববিদ্যালয়ের অধীনে) হিসাব বিভাগ (জাতীয় বিশ্ববিদ্যালয়ের অধীনে) ব্যবস্থাপনা বিভাগ (জাতীয় বিশ্ববিদ্যালয়ের অধীনে) "Principal Of Dhaka Imperial College"। Dhaka Imperial College। অক্টোবর ২০১৭। সংগ্রহের তারিখ ১ অক্টোবর ২০১৭।  "Teachers List of Dhaka Imperial College"। Dhaka Imperial College।  "Staff List of Dhaka Imperial College"। Dhaka Imperial College।
মাহমুদুল হক

মাহমুদুল হক (১৬ নভেম্বর ১৯৪১ – ২১ জুলাই ২০০৮) একজন বাংলাদেশি লেখক। তাকে বাংলা সাহিত্যের একজন শক্তিমান কথাশিল্পী বলা হয়ে থাকে। তার লেখনশৈলী ও শব্দচয়নের মুনশিয়ানা চমকপ্রদ। তিনি ১৯৭৭ সালে বাংলা একাডেমি পুরস্কার লাভ করেন। মাহমুদুল হক ১৯৪১ সালে ভারতের পশ্চিমবঙ্গের বারাসাতে জন্মগ্রহণ করেন। তার পিতার নাম সিরাজুল ইসলাম, মায়ের নাম মাহমুদা বেগম। ১৯৪৭ এর দেশভাগের সময় পর পিতা সরকারের উচ্চপদে চাকরিসূত্রে পূর্ব পাকিস্তানে যোগদান করেন এবং বেশ পরে তিনি পরিবারের অন্যান্য সদস্যদের নিয়ে ১৯৫১ সালে আজিমপুরে বসবাস শুরু করেন। তিনি ছয় ভাই চার বোনের মধ্যে চতুর্থ ছিলেন।[তথ্যসূত্র প্রয়োজন] মাহমুদুল হকের পড়ালেখার হাতেখড়ি হয়েছিল বারাসাতের কালীকৃষ্ণ প্রাথমিক বিদ্যালয়ে। ১৯৫২ সালে ঢাকার লালবাগের ওয়েস্ট এন্ড স্কুলে ষষ্ঠ শ্রেণিতে ভর্তি হয়েছিলেন। রাতকানা রোগের কারণে মাঝখানে কিছুদিন তিনি পড়ালেখায় বিরতি দেন। পরে তিনি ১৯৫৮ সালে ম্যাট্রিকুলেশন পাস করেন। পরে তিনি জগন্নাথ কলেজে (বর্তমান জগন্নাথ বিশ্ববিদ্যালয়) ভর্তি হলেও পড়ালেখার চেয়ে আড্ডাবাজিতে মগ্ন হয়ে প্রাতিষ্ঠানিক পড়ালেখার ইতি ঘটান। দৈনিক সংবাদ পত্রিকার অনুবাদক হিসেবে তিনি কর্মজীবন শুরু করেন। কিন্তু তিন মাসের মাথায় চাকরি ছেড়ে দিয়ে তিনি প্রথমে মনোহারি, পরে জুয়েলারি ব্যবসার সাথে যুক্ত হন। পরে অবশ্য মীজানুর রহমান এবং প্রতাপউদ্দিনের সাথে মিলি ‘গাঙচিল প্রেস’ প্রতিষ্ঠা করেন ১৯৬৭ সালে; কিন্তু এ ব্যবসাও তার টেকে নি। মাহমুদুল হকের শিক্ষক ছিলেন কথাশিল্পী শহীদ সাবের। তার প্রত্যক্ষ প্রেরণায় তিনি সাহিত্যের সাথে যুক্ত হন এবং প্রথমে ‘অগ্রগামী’ নামে একটি সাহিত্য পত্রিকা প্রকাশ করেন। পত্রিকাটির মাত্র ৩টি সংখ্যা প্রকাশিত হয়েছিল। মাহমুদুল হক যখন সপ্তম শ্রেণির ছাত্র তখন ‘রেড হর্নেট’ (১৯৫৪) ডিটেকটিভ উপন্যাস রচনা করেন। এ সময় তিনি ‘অরণ্য বাসর’ ও ‘আমি সম্রাট’ নামি দুটি রোমাঞ্চধর্মী উপন্যাসও লিখেছিলেন। তবে তিনি ১৯৮৪ সালের পর আর লেখালেখি করেন নি। তার লিখিত কিছু বই হল: অনুর পাঠশালা (১৯৬৭) নিরাপদ তন্দ্রা (১৯৬৮) জীবন আমার বোন (১৯৭২)[মুক্তিযুদ্ধ বিষয়ক]--প্রধান চরিত্র(খোকা,রঞ্চু,মুরাদ,ইয়াসিন প্রমুখ] কালো বরফ (১৯৭৭) [দেশভাগ নিয়ে রচিত,কেন্দ্রীয় চরিত্রঃ আঃ খালেক] অশরীরী (১৯৭৯) পাতালপুরী (১৯৮১) খেলাঘর (১৯৮৮) মাটির জাহাজ (১৯৭৭) চিক্কোর কাবুক (১৯৭৯) প্রতিদিন একটি রুমাল (১৯৯৪) মাহমুদুল হকের নির্বাচিত গল্প (১৯৯৯) মানুষ মানুষ খেলা (২০০৯) অগ্রন্থিত গল্প [সংগ্রহ ও সম্পাদনা, আবু হেনা মোস্তফা এনাম] (২০১০) পল হোরগ্যানের নির্বাচিত গল্প, দ্বিতীয় খণ্ড (১৯৬৯) শ্বাপদ (১৯৭০) যুদ্ধ যখন শেষ হলো (১৯৭২) বিড়ালের মামী [সৈনিক পত্রিকায় মুদ্রিত] (১৯৫৪) কি লিখবে? [সৈনিক পত্রিকায় মুদ্রিত] (১৯৫৪) মোহিনী হীরকের কাহিনী [সচিত্র সন্ধানী পত্রিকায় মুদ্রিত] (১৯৭৮) ভয়াবহ কবরখানা [ধ্রুপদী পত্রিকায় মুদ্রিত] (১৯৮৫) প্রথম সম্পাদক [আহসান হাবীব স্মারক-গ্রন্থে মুদ্রিত] (১৯৮৭) শক্তি চট্টোপাধ্যায়ের স্মৃতি [জীবনানন্দ পত্রিকায় মুদ্রিত] (১৯৯৫) মাহমুদুল হক শিশুদের কাগজ আলাপনী, শাহীন সেতারা প্রভৃতি পত্রিকায় নিয়মিত লিখতেন। তার কিছু সাড়া জাগানো উপন্যাসের মধ্যে খেলাঘর-চলচ্চিত্ররূপ ২০০৬। মাহমুদুল হক রচনাবলি: প্রথম খণ্ড মাহমুদুল হক রচনাবলি: দ্বিতীয় খণ্ড মাহমুদুল হক রচনাবলি: তৃতীয় খণ্ড "বাংলা একাডেমি সাহিত্য পুরস্কার"। বাংলা একাডেমি। জুন ৭, ২০২১।  মোস্তফা এনাম, আবু হেনা (২০১৬)। কথাশিল্পী মাহমুদুল হক। বাংলা একাডেমি।  চন্দন আনোয়ার সম্পাদিত, গল্পকথা (গল্প ও গল্পভাষ্যের কাগজ), ৪র্থ বর্ষ : ৫ সংখ্যা [মাহমুদুল হক সংখ্যা], রাজশাহী (২০১৪); পৃ .৩০০ হক, মাহমুদুল (২০২০)। মাহমুদুল হক রচনাবলি: প্রথম খণ্ড। বাংলা একাডেমি। পৃষ্ঠা ৪৭৪, ৪৭৫। আইএসবিএন 984-07-5953-1।
নিম্ন সিয়াং জেলা

ভারতের উত্তর পূর্বে অবস্থিত অরুণাচল প্রদেশ রাজ্যের ২৫ টি জেলার মধ্যে একটি নিম্ন সিয়াং জেলা৷ নতুন জেলাটি পুর্বতন পূর্ব সিয়াং জেলা ও পশ্চিম সিয়াং জেলা থেকে গঠন করা হয়৷ ৫ই আশ্বিন ১৪২৪ বঙ্গাব্দে (২২শে সেপ্টেম্বর ২০১৭ খ্রিষ্টাব্দ) রাজ্যের ২২তম জেলা হিসাবে এই জেলাটির নাম আনুষ্ঠানিকভাবে ঘোষণা করা হয়৷ ৭ই চৈত্র ১৪১৯ বঙ্গাব্দে (২১শে মার্চ ২০১৩ খ্রিষ্টাব্দ) অরুণাচল প্রদেশের মুখ্যমন্ত্রী নাবাম তুকি পূর্ব ও পশ্চিম সিয়াং জেলা থেকে নিম্ন সিয়াং জেলা গঠনের অনুমোদন দেন৷ জেলাটি অন্তিম ২০১১ জনগণনা-পরবর্তী সময়ে গঠন করা হয়েছে ফলে নবগঠিত জেলাটি সম্পর্কে নিখুঁত তথ্য অমিল৷ ২০১১ তহশিলভিত্তিক গণনা অনুসারে জেলাটির জনসংখ্যা ২২৬৩০ জন৷ "Arunachal clears bill for four new districts"। The Times of India। ২২ মার্চ ২০১৩।
তত্ত্ববোধিনী সভা

তত্ত্ববোধিনী সভা হল ব্রাহ্মধর্ম প্রচারের উদ্দেশ্যে প্রতিষ্ঠিত একটি সমিতি। রামমোহন রায়ের মৃত্যুর পর ব্রাহ্ম সমাজ ক্রমশ দুর্বল হয়ে পড়লে দেবেন্দ্রনাথ ঠাকুর একে পুনরুজ্জীবিত করেন এবং এর প্রচার ও প্রসারের উদ্দেশ্যে তিনি ১৮৩৯ সালের ৬ অক্টোবর তত্ত্বরঞ্জিনী সভা প্রতিষ্ঠা করেন। পরবর্তীতে রামচন্দ্র বিদ্যাবাগীশ এই সভার দ্বিতীয় অধিবেশনে সভার নতুন নামকরণ করেন তত্ত্ববোধিনী সভা। সকল হিন্দুশাস্ত্রের নিগূঢ তত্ত্ব এবং বেদান্ত-প্রতিপাদ্য ব্রহ্মবিদ্যার প্রচার ছিল এর মুখ্য উদ্দেশ্য। ১৮৪২ সালে তত্ত্ববোধিনী সভা ও ব্রাহ্মসমাজ সমম্বিত হয় এবং তত্ত্ববোধিনী সভা ব্রাহ্মসমাজ পরিচালনা ও ব্রাহ্মধর্ম প্রচারের দায়িত্ব গ্রহণ করে। এ সভা তখন ভারতীয় জনগণকে খ্রিষ্টধর্মে দীক্ষা দেওয়ার বিরুদ্ধে ব্যাপক আন্দোলন গড়ে তোলে। ব্রাহ্মধর্ম প্রচারকল্পে তত্ত্ববোধিনী সভা তিনটি পন্থা অবলম্বন করে: তত্ত্ববোধিনী পাঠশালা স্থাপন, তত্ত্ববোধিনী পত্রিকা ও গ্রন্থপ্রকাশ এবং বেদান্ত-প্রতিপাদ্য ব্রাহ্মধর্মের প্রচারকল্পে তরুণ পণ্ডিতদের দ্বারা বেদাদি শাস্ত্রগ্রন্থের অধ্যয়ন ও সংগ্রহ। প্রথম পর্যায়ে বংশবাটী গ্রামে একটি পাঠশালা প্রতিষ্ঠিত হয়। সেখানে বাংলা ও বাংলার মাধ্যমে সংস্কৃত ও ইংরেজি ভাষার অধ্যয়ন এবং ধর্মগ্রন্থাদি পঠনপাঠনের ব্যবস্থা করা হয়। ১৮৪৩ সালে পাঠশালাটি হুগলির বাঁশবেড়িয়ায় স্থানান্তরিত হয়। এ বছরেরই ১৬ আগস্ট সভার দ্বিতীয় পর্যায়ের কাজ শুরু হয়। এদিন অক্ষয়কুমার দত্তের সম্পাদনায় প্রকাশিত হয় তত্ত্ববোধিনী সভার মুখপত্র তত্ত্ববোধিনী পত্রিকা। এ সময় হতে ব্রাহ্মধর্ম বিষয়ক পুস্তকাদিও প্রকাশিত হতে থাকে। সভার তৃতীয় পর্যায়ের কাজ শুরু হয় ১৮৪৫ সাল থেকে। এ সময় চতুর্বেদ অধ্যয়নের জন্য আনন্দচন্দ্র বিদ্যাবাগীশসহ চারজন ছাত্রকে বারাণসীতে পাঠানো হয়। তত্ত্ববোধিনী সভা ব্রাহ্মধর্মের প্রচার ছাড়াও বাঙালিদের আধুনিক শিক্ষা, সংস্কৃতি ও সাহিত্য বিষয়ে জ্ঞানদানের উদ্যোগ গ্রহণ করে। তাদের ধর্ম আন্দোলনেও যুক্তিনির্ভর পরিশীলিত মানসিকতার প্রকাশ ঘটে। এসব কারণে ঈশ্বরচন্দ্র গুপ্তের মতো রক্ষণশীল এবং ঈশ্বরচন্দ্র বিদ্যাসাগরের মতো আধুনিক মনোভাবাপন্ন ব্যক্তিত্বও তত্ত্ববোধিনী সভার সঙ্গে যুক্ত হন। এক সময় সভার প্রতিষ্ঠাতা দেবেন্দ্রনাথের ধর্মমতের পরিবর্তন ঘটে এবং তার সঙ্গে সভার পরিচালকদের অনেক বিষয়ে মতানৈক্য হয়। এর ফলে ১৮৫৯ সালের মে মাসে তত্ত্ববোধিনী সভা উঠে যায় এবং পত্রিকা পরিচালনা ও গ্রন্থাদি প্রকাশনার ভার পড়ে কলকাতা ব্রাহ্মসমাজের ওপর। রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ
ক্রিপ্টো

ক্রিপ্টো একটি আসন্ন মার্কিন চলচ্চিত্র, যেটি পরিচালনা করেছেন জন স্টালবার্গ জুনিয়র। চলচ্চিত্রটির গল্প লিখেছেন কার্লাইল ইউব্যাঙ্ক,ডেভিড ফ্রিগেরিও ও জেফ্রি ইংবার। চলচ্চিত্রটিতে অভিনয় করেছেন লুক হেমসওর্থ, অ্যালেক্সিস ব্লেডেল, জেরেমি হ্যারিস, ব্যু ন্যাপ, ভিনসেন্ট কার্থেইজার ও কার্ট রাসেল। ব্যু ন্যাপ লুক হেমসওর্থ জেরেমি হ্যারিস ভিনসেন্ট কার্থেইজার অ্যালেক্সিস ব্লেডেল কার্ট রাসেল চলচ্চিত্রটির মুখ্য চিত্রগ্রহণ ২০১৮ সালের জুন মাসের ১৫ তারিখ থেকে নিউইয়র্কে শুরু হয়। জন স্টালবার্গ জুনিয়র চলচ্চিত্রটি পরিচালনা করছেন, চলচ্চিত্রটির মূল গল্প লিখেছেন জেফ্রি ইংবার, চিত্রনাট্য লিখেছেল কার্লাইল ইউব্যাঙ্ক ও ডেভিড ফ্রিগেরিও এবং পরিচালনা করছেন ইয়েল প্রোডাকশনসের জর্ডান ইয়েল লেভিন,জর্ডান বেকারম্যান ও ডেভিড ফ্রিগেরিও। Musnicky, Sarah (জুন ১৫, ২০১৮)। "Production Begins on Crypto, Starring Kurt Russell & Alexis Bledel"। ComingSoon.net। সংগ্রহের তারিখ জুন ১৭, ২০১৮।  Siegel, Tatiana (জুন ১৫, ২০১৮)। "Alexis Bledel, Kurt Russell, Beau Knapp to Star in Money Laundering Thriller 'Crypto' (Exclusive)"। The Hollywood Reporter (ইংরেজি ভাষায়)। সংগ্রহের তারিখ জুন ১৭, ২০১৮।
ছিছোড়ে

ছিছোড়ে (বাংলা: অসভ্য) একটি হিন্দি ভাষার কমেডিধর্মী চলচ্চিত্র, যেটি পরিচালনা করেছেন নিতেশ তেওয়ারি ও পরিচালনা করেছেন সাজিদ নাদিয়াদওয়ালা। চলচ্চিত্রটি নির্মিত হচ্ছে নাদিয়াদওয়ালা গ্র‍্যান্ডসন এন্টারটেইন্টমেন্টের ব্যানারে। চলচ্চিত্রটি ২০১৯ সালের ৬ সেপ্টেম্বর মুক্তি পায়। সুশান্ত সিং রাজপুত - আন্নি শ্রদ্ধা কাপুর - মায়া প্রতীক বব্বর - র‌্যাগি সিদ্ধার্থ - শিভা বরুণ শর্মা - সেক্সা তাহির রাজ ভাসিন - ডেরেক নাভিন পলিশেঠি - এসিড সাহার্শ শুক্ল - বক্সঅফিস তুষার পান্ডে - মাম্মি প্রশান্ত নারায়ণন আফরীন আলভি সিদ্ধার্থ থাক্কার চলচ্চিত্রটির কিছু অংশের চিত্রগ্রহণ সম্পন্ন হয় ভারতীয় প্রযুক্তিবিদ্যা প্রতিষ্ঠান বোম্বেতে। চলচ্চিত্রটির প্রথম ধাপের চিত্রগ্রহণ ২০১৮ সালের ৩০ সেপ্টেম্বর থেকে শুরু হয়ে ৩০ অক্টোবর পর্যন্ত চলে। এরপর দ্বিতীয় ধাপের চিত্রগ্রহণ ১৪ নভেম্বর শুরু হয়ে ১৫ ডিসেম্বর পর্যন্ত চলে। এরপর ২০১৯ সালের ৬ সেপ্টেম্বর ছবিটি মুক্তি পায়। "Chhichhore First Look: Shraddha Kapoor, Sushant Singh Rajput In 'Tale Of Timepass'"। NDTV.com। সংগ্রহের তারিখ ২০১৮-১০-৩০।  "Chhichhore poster out: Shraddha Kapoor and Sushant Singh Rajput starrer looks like a hilarious ride - see photo | Bollywood news"। timesnownews.com। সংগ্রহের তারিখ ২০১৮-১০-২২।  "Sushant Singh Rajput, Shraddha Kapoor wrap up first schedule of Chhichhore shoot"। সংগ্রহের তারিখ ৩১ অক্টোবর ২০১৮।  "Dangal filmmaker Nitesh Tiwari's Chhichhore goes on floors"। indianexpress.com। সংগ্রহের তারিখ ২০১৮-১০-২৩।  "Dangal filmmaker Nitesh Tiwari's Chhichhore goes on floors"। The Indian Express (ইংরেজি ভাষায়)। ২০১৮-০৯-৩০। সংগ্রহের তারিখ ২০১৮-১০-৩০।  "Its wrap up for Sushant Singh Rajput and Shraddha Kapoor's Chhichhore"। সংগ্রহের তারিখ ১৫ ডিসেম্বর ২০১৮।  "Shraddha Kapoor, Varun Sharma start shooting for Nitesh Tiwari's Chhichhore"। সংগ্রহের তারিখ ১৪ নভেম্বর ২০১৮।
বুনের জেলা

বুনের জেলা (পশতু: بونیر ولسوالۍ, উর্দু: ضِلع بونیر‎‎) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ১৯৯১ সালে একটি জেলা হওয়ার আগ পর্যন্ত, এটি সোয়াত জেলার একটি তহসিল ছিল। জেলাটির প্রধান ভাষা বা মাতৃভাষা হচ্ছে পশতু, যেখানে জনসংখ্যার প্রায় ৯৬.৬% মানুষ এই ভাষায় কথা বলে থাকে। বুনের জেলায় বর্তমানে ৬টি তহসিলে রয়েছে: দাগার গাগরা খুদু খেল চমলা চাগহারজাই গাদেজাই "Uncertainty rules Pakistan's Buner district" ওয়েব্যাক মেশিনে আর্কাইভকৃত ১৪ জুলাই ২০১৪ তারিখে, Radio Nertherlands Worldwide "DISTRICT AND TEHSIL LEVEL POPULATION SUMMARY WITH REGION BREAKUP: KHYBER PAKHTUNKHWA" (পিডিএফ)। Pakistan Bureau of Statistics। ২০১৮-০১-০৩। ২০১৮-০৪-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৪-২৩।  "Village/Neighbourhood Council"। lgkp.gov.pk। ২৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৯।  1998 District Census report of Buner। Census publication। 98। Islamabad: Population Census Organization, Statistics Division, Government of Pakistan। ২০০০।  Gaju Khan Yusufzai ওয়েব্যাক মেশিনে আর্কাইভকৃত ৩ মার্চ ২০১৯ তারিখে Yusufzai ওয়েব্যাক মেশিনে আর্কাইভকৃত ৭ জানুয়ারি ২০১৯ তারিখে at Khyber.org টেমপ্লেট:Buner-Union-Councils
ছলাং

ছলাং একটি হাস্যরসাত্মক হিন্দি চলচ্চিত্র, যেটি পরিচালনা করেছেন হংসল মেহতা এবং অভিনয় করেছেন রাজকুমার রাও ও নুসরত ভরুচা। চলচ্চিত্রটি প্রযোজনা করেছেন অজয় দেবগন, লাভ রঞ্জন ও অঙ্কুর গার্গ। চলচ্চিত্রটি ২০২০ সালে হলে মুক্তি পাওয়ার ছিল। কিন্তু করোনার কারণে এটি সরাসরি ২০২০ সালের ১৩ নভেম্বর অ্যামাজন প্রাইম ভিডিওতে অনলাইন মুক্তি পায়। এই সিনেমার প্রাথমিক নাম তুররাম খান রাখা হয়েছিল। রাজকুমার রাও -মহেন্দ্র "মন্টু" সিং হুডা (নীলিমা নীলু মেহরার স্বামী) নুসরত ভরুচা - নীলিমা "নীলু" মেহরা মোহাম্মদ জিশান আইয়ুব-ইন্দর মোহন সিং (মন্টুর স্কুলের প্রবীণ পিটিআই) সৌরভ শুক্লা- হিন্দি প্রাক্তন শিক্ষক এবং মন্টুর স্কুলের প্রিন্সিপাল মি শুক্লা ইলা অরুণ-মন্টুর বিদ্যালয়ের অধ্যক্ষ উষা গহলট সতীশ কৌশিকঅবসরপ্রাপ্ত আইনজীবী ও মন্টুর বাবা কমলেশ সিং হুডা যতীন সরনা-ডিম্পি (একটি ছোট খাবারের দোকানে রাঁধুনি) নমন জৈন-বামনু সিং হুডা (মন্টুর ছোট ভাই এবং সিং স্যারের ছাত্র) গরিমা কৌর- পিংকি যাদব বলজিন্দর কৌর-মন্টুর মা কমলা সিং হুডা সুপর্ণা মারওয়াহ-নীলুর মা সাক্ষী এস মেহরা রাজীব গুপ্ত-নীলুর বাবা সঞ্জয় মেহরা শহিদ, সিটিলাইটস, আলিগড় ও ওমের্তার সাফল্যের পর হানসাল মেহতা ও রাজকুমার রাও পঞ্চমবারের মত একই চলচ্চিত্রে যুক্ত হন। এই জুটির চলচ্চিত্র শহিদ ভারত সরকার কর্তৃক প্রদত্ত মর্যাদাবান জাতীয় চলচ্চিত্র পুরস্কারের ৬১ তম আসরে সেরা চলচ্চিত্রের পুরস্কার জিতেছিল। লাভ সেক্স অউর ধোঁকার পর এই চলচ্চিত্রের মাধ্যমে দ্বিতীয়বারের মত পর্দা ভাগাভাগি করবেন রাজকুমার রাও ও নুশরাত ভারুচা। চলচ্চিত্রটি প্রযোজনা করছে অজয় দেবগনের অজয় দেবগন ফিল্মস ও লাভ ফিল্মস। চলচ্চিত্রটির মুখ্য চিত্রগ্রহণ ২০১৮ সালে পূর্ব ভারতে শুরু হয়। "Chhalaang (2020)"। British Board of Film Classification। সংগ্রহের তারিখ ১১ নভেম্বর ২০২০।  "Turram Khan: Rajkummar Rao and Nushrat Bharucha to star in Hansal Mehta's comedy film"। Deccan Chronicle। ১০ সেপ্টে ২০১৮।  "Hansal Mehta's next: 'Turram Khan' with Rajkummar Rao and Nushrat Bharucha"। Scroll.in। ২৩ ফেব্রু ২০১৯।  "Rajkummar Rao And Nushrat Bharucha To Co-Star In Hansal Mehta's Turram Khan"। NDTV। ১০ সেপ্টে ২০১৯।  "Coolie No. 1, Durgavati, Chhalaang among films to release directly on Amazon Prime Video India-Entertainment News , Firstpost"। Firstpost। ২০২০-১০-০৯। সংগ্রহের তারিখ ২০২১-০৭-১২।  "Rajkummar Rao, Nushrat Bharucha to star in Hansal Mehta's upcoming comedy film Turram Khan"। Firstpost। ১০ সেপ্টে ২০১৯।  "Rajkummar Rao wins national award for 'Shahid'"। Daily News and Analysis। ১৮ এপ্রিল ২০১৪।  "Rajkummar Rao & Nushrat Bharucha Come Together For A Hansal Mehta Film & We're So Excited"। Times Internet। ১০ সেপ্টে ২০১৮।  "Rajkummar Rao and Nushrat Bharucha reunite for Hansal Mehta's comedy Turram Khan"। India TV। ১০ সেপ্টে ২০১৮।  চলচ্চিত্র প্রবেশদ্বার বলিউড প্রবেশদ্বার ইন্টারনেট মুভি ডেটাবেজে ছলাং (ইংরেজি) বলিউড হাঙ্গামায় ছলাং (ইংরেজি)
ব্রিটিশ ইন্ডিয়ান অ্যাসোসিয়েশন

ব্রিটিশ ইন্ডিয়ান অ্যাসোসিয়েশন ১৮৫১ সালের ২৯ অক্টোবর কলকাতায় দ্বারকানাথ ঠাকুর দ্বারা প্রতিষ্ঠিত হয়। রাজা রাধাকান্ত দেব এর প্রথম সভাপতি এবং প্রথম সম্পাদক ছিলেন দেবেন্দ্রনাথ ঠাকুর । বিশিষ্ট সাংবাদিক কৃষ্ণদাস পাল প্রথমে এর সহকারী সম্পাদক এবং পরে (১৮৭৪-১৮৮৪) সম্পাদক ছিলেন। এই প্রতিষ্ঠানের মূল উদ্দেশ্য ছিল ব্রিটিশ ভারতের জনগণের কল্যাণার্থে আন্দোলন পরিচালনা করা। ১৮৫৩ সালের সনদ আইন-১৮৫৩কে কেন্দ্র করে ভারতবাসীর রাজনৈতিক আন্দোলন ও আশা-আকাঙ্ক্ষা সক্রিয় হয়ে উঠে। নতুন সনদ প্রাপ্তিকে সামনে রেখে ভারতবাসীর অভাব-অভিযোগগুলির প্রতি ইংল্যান্ডের কর্তৃপক্ষের দৃষ্টি আকর্ষণ ও আশু ফল লাভের উদ্দেশ্যে তৎকালীন নেতৃবৃন্দ এই অ্যাসোসিয়েশন প্রতিষ্ঠা করেন। প্রতিষ্ঠার অল্প পরেই অ্যাসোসিয়েশনের পক্ষ থেকে ভারত সংস্কারসম্বন্ধীয় একটি স্মারকলিপি ব্রিটিশ পার্লামেন্টে প্রেরণ করা হয়। স্মারকলিপির প্রধান দাবি ছিল ভারতীয় আইন পরিষদের দুই-তৃতীয়াংশ সদস্য হবেন ভারতীয়। প্রতিষ্ঠালগ্ন হতে এ অ্যাসোসিয়েশন ভারতের শিক্ষা, স্বাস্থ্য, রাজস্ব, পুলিশ, আইনকানুন ও প্রশাসন বিষয়ে ভারতীয়দের বিভিন্ন দাবির প্রতি সরকারের দৃষ্টি আকর্ষণ করে। ব্রিটিশ ইন্ডিয়া অ্যাসোসিয়েশনই সর্বপ্রথম ভারতের বিভিন্ন অঞ্চলের মধ্যে পারস্করিক সহযোগিতার ওপর গুরুত্ব আরোপ করে। প্রায় ২৫ বছর এ সভা জাতির মুখপাত্র হিসেবে কাজ করে। ১৮৭০ সালে সরকার কর্তৃক উচ্চশিক্ষা নিয়ন্ত্রণের ব্যবস্থা প্রবর্তনে এ প্রতিষ্ঠান বাঁধা দেয়। ব্রিটিশ ইন্ডিয়ান অ্যাসোসিয়েশন প্রধানত উচ্চবিত্ত ও শিক্ষিত শ্রেণীর মিলন ভূমি ছিল এবং তাদের স্বার্থ সংরক্ষণে এর বিশেষ নজর ছিল। ১৮৭৫ ও ১৮৭৬ সালে মধ্যবিত্ত শ্রেণী দ্বারা যথাক্রমে ‘ইন্ডিয়া লীগ’ ও ‘ইন্ডিয়ান অ্যাসোসিয়েশন’ প্রতিষ্ঠিত হলে এটি প্রধানত জমিদার শ্রেণীর স্বার্থরক্ষার জন্য বিশেষভাবে সচেষ্ট হয়। ঊনবিংশ শতাব্দীর দ্বিতীয়ার্ধে নবীন শিক্ষিত মধ্যবিত্ত শ্রেণীর অগ্রগতি ও আশা-আকাঙ্ক্ষার সঙ্গে তাল মিলাতে এই প্রতিষ্ঠান ব্যর্থ হয়। যেহেতু উচ্চবিত্ত জমিদারদের দ্বারা পরিচালিত এবং বার্ষিক চাঁদার হার বেশি ছিল, সে জন্য শিক্ষিত বাঙালি কৃষক/রায়ত ও নিম্নবিত্তের সাধারণ মানুষ এ অ্যাসোসিয়েশনকে কখনও নিজেদের আশা-আকাঙ্ক্ষার প্রতীক বলে মনে করে নি। বাংলার মুসলমান সম্প্রদায়ের অধিকাংশই ছিল কৃষক, তাই তারা এই এ্যাসোসিয়েশনের সঙ্গে যুক্ত ছিল না। ১৮৫৬ সালে মুসলমানদের স্বার্থ রক্ষার জন্য কলকাতায় ‘মোহামেডান অ্যাসোসিয়েশন’ গঠিত হয়। অবশ্য ব্রিটিশ ইন্ডিয়ান অ্যাসোসিয়েশন এই নতুন প্রতিষ্ঠানকে স্বাগত জানায়। কলকাতায় ইন্ডিয়ান ন্যাশনাল কনফারেন্স (১৮৮৩ ও ১৮৮৫ সালে) এবং জাতীয় কংগ্রেসের অধিবেশনকালে (১৮৮৬) এই এ্যাসোসিয়েশনের নেতৃবৃন্দ সহযোগিতা করেন। জমিদার ও অভিজাত শ্রেণীর অনুকূলে এ সংগঠনের কার্যকলাপ থাকা সত্ত্বেও ১৮৫৯ সালের ‘অ্যাক্ট টেন’ এর বিরুদ্ধে নীলকরদের আন্দোলনে এ সংগঠন যোগ দেয় নি, বরং রায়তদের সমর্থন করেছে। নীল চাষের সমস্যা সমাধানকল্পে ১৮৬০ সালে ইংরেজ সরকারকে একটি তদন্ত কমিশন গঠন করতে এ সংগঠন দাবি জানিয়েছে। ১৯৫৪ সালে পশ্চিমবঙ্গে জমিদারি বিলুপ্তির পর এর কার্যক্রম হ্রাস পায়। রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ